Det vil fremover gå hurtigere, når bakterier i drikkevandet skal påvises. Det tager nu omkring et døgn fra man har en mistanke om fremmede bakterier i drikkevandet, til der kan sættes ind.

Men forskere fra Aalborg Universitet har med en ny metode i hånden kunnet finde de fremmede bakterier allerede efter to til fire timer. Den ny metode kan altså give svar meget tidligere, og det kan få betydning når drikkevandsforsyningen bliver ramt. - For de fleste byer er det langt tid, når man skal skal advare indbyggerne om, at der kan være noget galt med deres vand, siger Peter Roslev, der er lektor i miljøteknologi på Aalborg Universitet til P4 Nordjylland. Hvornår den ny metode ligger klar hos vandforsyningsselskaberne er ikke helt klart endnu, men Peter Roslev håber, at få virksomheder til at hjælpe med udformningen.